Συσχέτιση του πάχους του έσω-μέσου χιτώνα των κοινών καρωτίδων και μηριαίων αρτηριών με το στάδιο της διαβητικής νεφροπάθειας:
Creators: name: Κολλάρη, Εριέτα Λάζαρου
Publisher: name: Aristotle University of Thessaloniki
Year: 2014
Subjects: σακχαρώδης διαβήτης
πάχος του έσω-μέσου χιτώνα
diabetes mellitus
intima media thickness

description: Η μακροαγγειοπάθεια σε αντίθεση με τη μικροαγγειοπάθεια δεν είναι το εξέχον χαρακτηριστικό των ασθενών με σακχαρώδη διαβήτη (ΣΔ). Ο αυστηρός γλυκαιμικός έλεγχος φαίνεται να βελτιώνει τις μικροαγγειακές επιπλοκές του διαβήτη, όχι όμως και τις μακροαγγειακές που ελαττώνονται περισσότερο με τη χρήση στατινών και αντιυπερτασικών φαρμάκων. Σκοπός: Σκοπός της παρούσας εργασίας ήταν η διερεύνηση της συσχέτισης της βαρύτητας της μακροαγγειοπάθειας, όπως αξιολογείται με τη μέτρηση του πάχος του έσω-μέσου χιτώνα των καρωτίδων και μηριαίων αρτηριών (carotid- femoral Intima Media Thickness, cIMT-fIMT), με τη μικροαγγειοπάθεια, όπως αξιολογείται με το ρυθμό σπειραματικής διήθησης (estimated Glomerular Filtration Rate, eGFR) σε ασθενείς με ΣΔ. Σχεδιασμός: Έρευνα χρονικής στιγμής ασθενών-μαρτύρων. Ασθενείς και μέθοδοι: Στη μελέτη εντάχθηκαν 77 ασθενείς με ΣΔ με μέσο όρο ηλικίας τα 71 έτη (43 γυναίκες,34 άνδρες). Σε όλους τους ασθενείς έγινε καταγραφή των τιμών του cIMT και fIMT, του eGFR, της χορηγούμενης φαρμακευτικής αγωγής, του ατομικού ιατρικού ιστορικού, των επιπέδων της αρτηριακής πίεσης, του λιπιδαιμικού προφίλ και του δείκτη μάζας σώματος. Αποτελέσματα: Η μέση τιμή του cΙΜΤ είναι μεγαλύτερη κατά 0,14 mm στους διαβητικούς σε σύγκριση με τους υγιείς ως προς ΣΔ και αυξάνει στα 0,16 mm όταν οι διαβητικοί έχουν επηρεασμένη νεφρική λειτουργία. Δε διαπιστώθηκε η ύπαρξη στατιστικά σημαντικής διαφοράς, μεταξύ διαβητικών και υγιών ως προς ΣΔ, στη μέση τιμή του fIMT. Οι πιο καθοριστικοί παράγοντες στην αύξηση cIMT κατά σειρά σημαντικότητας είναι η ύπαρξη ΣΔ (p=0,001), η ηλικία (p=0,003), η λήψη αντιυπερτασικής αγωγής (p=0,004), τα επίπεδα της HDL (p=0,024) και η ύπαρξη Χρόνιας Νεφρικής νόσου (ΧΝΝ) (p=0,032). Η ύπαρξη ΣΔ αποτελεί τον καθοριστικότερο παράγοντα για την αύξηση της μέσης τιμής του cIMT, καθότι η σχέση με το cIMT παρέμεινε ανεξάρτητη και σημαντική (p=0,016) ακόμα και μετά από τη διόρθωση ως προς την ηλικία, την ύπαρξη ΧΝΝ, τα επίπεδα της HDL και τη λήψη αντιυπερτασικής αγωγής. Ο μόνος καθοριστικός παράγοντας για την αύξηση της μέσης τιμής fIMT αρτηριών ήταν η ηλικία. Συμπεράσματα: Η ύπαρξη ΣΔ είναι ο σημαντικότερος παράγοντας για την αύξηση της μέσης τιμής του cIMT, ενώ παράλληλα η ύπαρξη ΧΝΝ στους διαβητικούς ασθενείς μεταφράζεται σε μια αύξηση της μέση τιμής του cΙΜΤ από 0,14 mm στα 0,16 mm. Η ύπαρξη ΣΔ δεν επιδρά στην αύξηση της μέσης τιμής του fIMT. Λέξεις κλειδιά: πάχος του έσω-μέσου χιτώνα, σακχαρώδης διαβήτης
description: Macroangiopathy unlike microangiopathy is the salient feature of patients with diabetes mellitus (DM). Strict glycemic control appears to improve the microvascular complications of diabetes, but not the macrovascular, that reduced further with the use of statins and antihypertensive drugs. Objective: To investigate the association between the severity of macroangiopathy, as assessed by measuring the Intima-Media Τhickness of carotid and femoral arteries (carotid-femoral Intima Media Thickness, cIMT-fIMT), with microangiopathy, as assessed by the estimated Glomerular Filtration Rate (eGFR) in patients with DM. Design: Case control study. Patients and Methods: The study enrolled 77 patients with DM with a mean age of 71 years (43 women, 34 men). For all patients was recorded cIMT and fIMT measurements, eGFR, administered medication, individual medical history, levels of blood pressure, lipid profile and body mass index. Results: The mean cIMT is higher by 0,14 mm in patients with DM compared to controls and increases in 0,16 mm when these patients have impaired renal function. No statistically significant difference was found in the mean fIMT between patients with DM and healthy controls. The most decisive factors in increasing cIMT in order of importance is the presence of diabetes (p = 0,001), age (p = 0,003), use of antihypertensive medication (p = 0,004), levels of HDL (p = 0,024) and presence of Chronic Kidney Disease (CKD) (p = 0,032). The presence of diabetes remains the most decisive factor for the increase in mean cIMT, since its relationship with cIMT remained independent and significant (p = 0,016) even after correction for age, presence of CKD, levels of HDL and antihypertensive medication. Age was the sole determining factor for the increase of the average fIMT. Conclusions: The presence of diabetes is the most important factor for the increase in mean cIMT, while the presence of CKD in diabetic patients is translated into an increase in mean cIMT from 0,14 mm to 0,16 mm. Having diabetes does not increase the average rate of fIMT. Key Words: intima media thickness, diabetes mellitus